LATVIJAS REPUBLIKAS MINISTRU KABINETS

2014. gada \_\_. \_\_\_\_\_\_\_\_\_\_\_\_\_ Noteikumi Nr. \_\_

Rīgā (prot. Nr. \_\_ \_\_. §)

**Noteikumi par kritērijiem un kārtību valsts budžeta dotācijas piešķiršanai pašvaldībām Eiropas Savienības struktūrfondu un Kohēzijas fonda 2014.–2020.gada plānošanas perioda** **līdzfinansēto projektu īstenošanai**

Izdoti saskaņā ar

 Reģionālās attīstības likuma

14.panta 6.punktu

1. Noteikumi nosaka kritērijus un kārtību valsts budžeta dotācijas piešķiršanai pašvaldībām Eiropas Savienības struktūrfondu un Kohēzijas fonda (turpmāk – Eiropas Savienības fondi) 2014.–2020.gada plānošanas perioda līdzfinansēto projektu (turpmāk – projekts) īstenošanai.

2. Pašvaldības dome vai tās izveidota iestāde (turpmāk – pašvaldība), kas ir Eiropas Savienības fonda projekta iesniedzējs vai projekta sadarbības partneris, sagatavojot projekta iesniegumu Eiropas Savienības fonda specifiskā atbalsta mērķa īstenošanai, valsts budžeta dotāciju aprēķina no normatīvajos aktos par Eiropas Savienības fonda specifiskā atbalsta mērķa īstenošanu noteiktās nacionālā publiskā finansējuma attiecināmo izmaksu daļas, ko iegulda pašvaldība un kas netiek segta no projekta pašfinansēšanas rezultātā iegūtajiem līdzekļiem. Kopējā aprēķinātā budžeta dotācija projekta ieviešanas laikā tiek izmaksāta finansējuma saņēmējam.

 3. Vides aizsardzības un reģionālās attīstības ministrija (turpmāk – VARAM), lai noteiktu katras pašvaldības valsts budžeta dotācijas īpatsvaru procentos, aprēķina pašvaldību budžeta kapacitātes rādītāju un ik gadu, līdz 10.janvārim publicē VARAM tīmekļa vietnē pašvaldību budžeta kapacitātes rādītāju aktuālo sarakstu un aprēķinā izmantotos datus.

4**.** Pašvaldību budžeta kapacitātes rādītāja standartizēto vērtību aprēķina pēc šādas formulas:



kur:

-  konkrētā novērojuma objekta (teritorijas) standartizētā vērtība;

- standartizējamais rādītājs savās specifiskajās mērvienībās;

 -  attiecīgā rādītāja aritmētiskais vidējais (aprēķina vai nu kā svērto vidējo, vai divu  absolūto lielumu attiecību);

- standartnovirze, variācijas rādītājs, kuru aprēķina ar formulu

kur *f* ir statistiskais svars parasti ir iedzīvotāju skaits teritorijā.

 Aprēķinā ņem vērā vērtētos ieņēmumus uz vienu pašvaldības iedzīvotāju pirms pašvaldību finanšu izlīdzināšanas.

5. Pašvaldība Eiropas Savienības fonda projekta iesnieguma veidlapā norāda valsts budžeta dotācijas apmēru, ņemot vērā pašvaldības budžeta kapacitātes rādītāju atbilstoši VARAM tīmekļa vietnē publicētajai informācijai un publiskā finansējuma sadalījuma proporciju starp valsts budžeta dotāciju un pašvaldības finansējumu atbilstoši šo noteikumu pielikumam.

6. Ja projektā paredzēts sadarbības partneris, kas ir pašvaldība, projekta iesniedzējs katram sadarbības partnerim valsts budžeta dotācijas apmēru aprēķina proporcionāli sadarbības partnera attiecināmo izmaksu daļai, izmantojot šo noteikumu 7. un 8. punktā norādītās formulas.

7. Valsts budžeta dotāciju pašvaldībai aprēķina, izmantojot šādu formulu:

A = B x C x D, kur

A – valsts budžeta dotācija, *euro*;

B – Eiropas Savienības fonda projekta iesnieguma kopējais attiecināmo izmaksu apmērs, *euro*;

C – Normatīvajos aktos par Eiropas Savienības fonda specifiskā atbalsta mērķa īstenošanu noteiktais nacionālā publiskā finansējuma attiecināmo izmaksu īpatsvars, procentos;

D – valsts budžeta dotācijas īpatsvars, procentos (atbilstoši šo noteikumu pielikumam).

8. Eiropas Savienības fonda projekta iesnieguma pašvaldības līdzfinansējuma (attiecināmo izmaksu) apmēru aprēķina, izmantojot šādu formulu:

E = (B – (B x F)) – A, kur

A – valsts budžeta dotācija, *euro*;

B – Eiropas Savienības fonda projekta iesnieguma kopējais attiecināmo izmaksu apmērs, *euro*;

E – Eiropas Savienības fonda projekta iesnieguma pašvaldības līdzfinansējuma (attiecināmo izmaksu) apmērs, *euro*;

F – Eiropas Savienības fonda finansējuma īpatsvars, procentos (atbilstoši normatīvajos aktos par Eiropas Savienības fonda specifiskā atbalsta mērķa īstenošanu noteiktajam).

9. Eiropas Savienības fondu vadībā iesaistītā institūcija, pieņemot pārvaldes lēmumu par projekta iesnieguma apstiprināšanu, apstiprina valsts budžeta atbalsta īpatsvaru pašvaldībai, ņemot vērā Eiropas Savienības fonda projekta iesnieguma iesniegšanas brīdī aktuālo pašvaldības budžeta kapacitātes rādītāju.

10. Piešķirtais valsts budžeta dotācijas atbalsta īpatsvars projekta īstenošanas laikā ir nemainīgs.

11. Valsts budžeta līdzekļu dotāciju pašvaldībai plāno un pieprasa saskaņā ar normatīvo aktu, kas nosaka kārtību, kādā valsts budžetā plāno līdzekļus Eiropas Savienības struktūrfondu un Kohēzijas fonda līdzfinansēto projektu īstenošanai.

Ministru prezidente L.Straujuma

Vides aizsardzības un reģionālās

attīstības ministrs K.Gerhards

Iesniedzējs:

Vides aizsardzības un reģionālās

attīstības ministrs K.Gerhards

Vīza:

valsts sekretārs G.Puķītis

19.12.2014. 09:00

582

L.Lāma

66016753, Linda.Lama@varam.gov.lv

R.Timermanis

66016709, Ritvars.Timermanis@varam.gov.lv